અમદાવાદના ઓઢવમાં ઇન્દિરા આવાસ યોજનાના જર્જરિત મકાનો તૂટી પડવાની ઘટના બાદ સરકારે આવાં મકાનોનો ઉપયોગ બંધ કરવા સૂચના આપી છે. ત્યારે જિલ્લા પંચાયતના વર્ગ-2ના અધિકારીઓ અને વર્ગ-3ના કર્મચારીઓ માટે 4 દાયકા અગાઉ જૂના બસ સ્ટેશનની સામે બનેલા ક્વાર્ટસ પણ ગમે ત્યારે પડે તે તેવી હાલતમાં ઊભા છે. રાજ્યના વિકાસ કમિશ્નરની મંજૂરીના ચક્કરમાં છતના ઉખડી રહેલા પોપડા અને જર્જરિત દીવાલો વચ્ચે 24 પૈકી 20 કર્મચારીઓ પરિવાર સાથે જીવનના જોખમે અહીં રહે છે.